ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 223/96/COL της 4ης Δεκεμβρίου 1996 που αντικαθιστά την απόφαση αριθ. 193/94/COL για την έγκριση των σχεδίων σχετικά με την εξέταση των καταλοίπων από ορισμένα κράτη ΕΖΕΣ, στο μέτρο που η απόφαση αυτή αφορά τη Νορβηγία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο περί της προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),

την πράξη που αναφέρεται στο σημείο 29 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με την εξέταση των ζώων και του νωπού κρέατος για την παρουσία καταλοίπων (οδηγία 86/469/ΕΟΚ του Συμβουλίου, η οποία στο εξής καλείται πράξη περί καταλοίπων) και ιδίως το άρθρο 4,

τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο περί προσαρμογής της συμφωνίας μεταξύ των κρατών ΕΖΕΣ για την ίδρυση Εποτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο ε),

Εκτιμώντας:

ότι τα νορβηγικά σχέδια για την εξέταση των καταλοίπων εγκρίθηκαν με την απόφαση της Εποπτεύουσας Αρχής της ΕΖΕΣ αριθ. 193/94/COL (1) 7

ότι η απόφαση της Επιτροπής, περιλαμβάνει, εκτός από την έγκριση των νορβηγικών σχεδίων για την εξέταση των καταλοίπων, παρόμοιες εγκρίσεις που αφορούν την Αυστρία, τη Φινλανδία και τη Σουηδία 7

ότι η νορβηγική κυβέρνηση, ενώ επιβεβαιώνει ότι η υλική κατάσταση που αιτιολογεί την απόφαση αριθ. 193/94/COL παραμένει αμετάβλητη, ζήτησε την αντικατάσταση της απόφασης, όσον αφορά την έγκριση των νορβηγικών σχεδίων για την εξέταση των υπολοίπων, ισχυριζόμενη ότι αυτό είναι απαραίτητο για τη λύση που προβλέπεται στις συνεχιζόμενες διαπραγματεύσεις με την Ευρωπαϊκή Ένωση στον κτηνιατρικό τομέα 7

ότι μια τέτοια νέα απόφαση δεν θα μεταβάλει κατά κανένα τρόπο την υλική κατάσταση σε σύγκριση με τα ισχύοντα δυνάμει της απόφασης αριθ. 193/94/COL 7

ότι δεν υπάρχει εμπόδιο στην έγκριση του αιτήματος που υποβλήθηκε από τη νορβηγική κυβέρνηση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, που επικουρεί το έργο της Εποπτεύουσας Αρχής της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η απόφαση αριθ. 193/94/COL, για την έγκριση των σχεδίων σχετικά με την εξέταση των καταλοίπων από ορισμένα κράτη ΕΖΕΣ θα αντικατασταθεί από το κείμενο στο παράρτημα, στο μέτρο που απόφαση αυτή αφορά την Νορβηγία.

2. Η παρούσα απόφαση αρχίζει να ισχύει στις 9 Δεκεμβρίου 1996.

3. Η παρούσα απόφαση απευθύνεται στη Νορβηγία.

4. Η παρούσα απόφαση είναι αυθεντική στην αγγλική γλώσσα.

Βρυξέλλες, 4 Δεκεμβρίου 1996.

Για την Εποπτεύουσα Αρχή της ΕΖΕΣ

Bjφrn FRIΠFINNSSON

Μέλος της Αρχής

(1) ΕΕ αριθ. L 383 της 31. 12. 1994, σ. 43.

ΠΑΡΑΡΤΗΜΑ

«1. Εγκρίνονται τα σχέδια για την εξέταση των καταλοίπων ουσιών που αναφέρονται στο παράρτημα Ι της πράξης που αναφέρεται στο σημείο 29 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο, όσον αφορά την εξέταση ζώων και νωπού κρέατος για την παρουσία καταλοίπων (οδηγία 86/469/ΕΟΚ του Συμβουλίου) που υποβλήθηκαν από το κράτος ΕΖΕΣ που αναφέρεται στο παράρτημα.

2. Το κράτος ΕΖΕΣ που αναφέρεται στο παράρτημα θα θέσει σε εφαρμογή τους απαραίτητους νόμους, κανονισμούς και διοικητικές διατάξεις για την εφαρμογή των σχεδίων που αναφέρονται στο σημείο 1.

ΠΑΡΑΡΤΗΜΑ

Χώρα με εγκεκριμένα σχέδια αναφορικά με την εξέταση καταλοίπων ουσιών

Νορβηγία»